סדרת מעגל מייצגת עליית מדרגה ביקב נתיב, ומביאה לידי ביטוי עבודה קפדנית עם חלקות הכרם המובחרות ביותר בנגב. שמה של הסדרה מסמל את סגירת המעגל של משפחת חדאד – החל מהמסורת העתיקה של עשיית יין בכדי חרס בג'רבה, דרך עזיבת השורשים והעלייה לארץ, ועד להקמת היקב בנגב. היין, בניצוחו של היינן דודו בן סעדון, מציע פרופיל עוצמתי ונגיש של פרי אדום רענן, טבק ועץ קלוי, נתמך בחומציות חיונית ובסיומת ארוכה ומורכבת. יישון של 14 חודשים בחביות עץ אלון צרפתי, והמשך יישון בבקבוק, הופכת את מעגל למהנה ומוכן לשתייה כבר עכשיו, עם פוטנציאל השתבחות בבקבוק לעוד 5 עד 7 שנים.